Diari Oficial de la Generalitat Valenciana


Sumari del DOGV 9950, del 03-10-2024 (2024/10360)

DECRET 133/2024, d’1 d’octubre, del Consell, pel qual es modifica el Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/10/01/133/dof/vci/html**

### Dades del document

Número de DOGV
:   9950

Data del DOGV
:   03-10-2024

Secció del DOGV
:   I. DISPOSICIONS GENERALS

Número del document
:   2024/10035

CVE
:   KHGU-T-4987-57243

Data del document
:   01-10-2024

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Conselleria de Sanitat
    * Conselleria de Sanitat
    * administració regional
    * organització administrativa
    * legislació

El Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, va establir una nova estructura de l'Administració del Consell. Esta norma organitzativa ha sigut completada, quant a les secretaries autonòmiques, pel Decret 19/2024, de 12 de juliol, del president de la Generalitat, pel qual es determinen les secretaries autonòmiques de l'Administració del Consell. Per este motiu es va aprovar també el Decret 81/2024, de 12 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.

Este últim Decret 81/2024 ha sigut objecte de modificació pel Decret 92/2024, de 2 d'agost, del Consell. En concret, i pel que fa a la Conselleria de Sanitat, s'ha donat nova redacció als articles 74 i 75 del Decret 81/2024, relatius a les competències de la Direcció General d'Atenció Hospitalària i de la Direcció General de Salut Pública.

En relació amb això, els articles 10 i 11 del vigent Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, establixen les competències de la Direcció General d'Atenció Hospitalària i de la Direcció General de Salut Pública, respectivament, per la qual cosa és necessària la seua modificació, d'acord amb el que s'establix en la nova redacció donada als articles 74 i 75 del Decret 81/2024.

Per tot això, a proposta del conseller de Sanitat, de conformitat amb el que s'establix en els articles 28.f, 43 i 64 de la Llei 5/1983, de 30 de desembre, del Consell, i amb la prèvia deliberació del Consell, en la reunió d’1 d’octubre de 2024,

DECRETE

*Article únic. Modificació del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat*

Es modifiquen els articles 10 i 11 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, que queden amb la redacció que es determina en l'annex d'este decret.

DISPOSICIÓ ADDICIONAL

*Única. Incidència pressupostària*

L'aplicació i desenrotllament d'este decret no podrà tindre cap incidència en la dotació dels capítols de gasto assignada a esta conselleria i, en tot cas, haurà de ser atesa amb els mitjans personals i materials existents en esta.

DISPOSICIÓ DEROGATÒRIA

*Única. Derogació normativa*

Queden derogades totes les disposicions d'igual o inferior rang que s'oposen al que s'establix en este decret.

DISPOSICIÓ FINAL

*Única. Entrada en vigor*

Este decret entrarà en vigor el dia de la seua publicació en el *Diari Oficial de la Generalitat Valenciana*.

València, 1 d'octubre de 2024

Carlos Mazón Guixot

President de la Generalitat

Marciano Gómez Gómez

Conseller de Sanitat

ANNEX

*Primer. Modificació de l'article 10 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat*

«Article 10. Direcció General d'Atenció Hospitalària

La Direcció General d'Atenció Hospitalària, sota la dependència de la persona titular de la Secretaria Autonòmica de Sanitat, exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria de gestió i de l'activitat sanitària en hospitals i les seues urgències i drogodependència i altres addiccions».

*Segon. Modificació de l'article 11 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat*

«Article 11. Direcció General de Salut Pública

La Direcció General de Salut Pública, sota la dependència de la persona titular de la Secretaria Autonòmica de Sanitat, exercix les funcions establides en l'article 70 de la Llei 5/1983, de 30 de desembre, del Consell, així com les restants previstes en l'ordenament jurídic, en matèria de coordinació de centres i programes de salut pública i estratègies de salut especialment orientades a la prevenció, protecció i promoció de la salut; vigilància i control epidemiològic; seguretat alimentària i totes aquelles actuacions que garantisquen la salut de la població».


Còpia Permalink ELI